CELEX: 32011R0426
Language: sl
Date: 2011-05-02 00:00:00
Title: Izvedbena uredba Komisije (EU) št. 426/2011 z dne 2. maja 2011 o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora

3.5.2011   
            
            
               SL
            
            
               Uradni list Evropske unije
            
            
               L 113/1
            
         IZVEDBENA UREDBA KOMISIJE (EU) št. 426/2011
   z dne 2. maja 2011
   o spremembi Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti člena 28(6) Uredbe,
   ob upoštevanju naslednjega:
   
               (1)
            
            
               Člen 24 Uredbe (ES) št. 834/2007 določa, da se pri uporabi izrazov iz člena 23(1), ki se nanašajo na postopek ekološke pridelave, v zvezi s predpakirano hrano na označbi obvezno navede logotip ekološke pridelave Evropske unije („ekološki logotip EU“), medtem ko je uporaba logotipa na takšnih izdelkih, ki so uvoženi iz tretjih držav, neobvezna. Potrošniki morajo zanesljivo vedeti, da so bili ekološki proizvodi pridelani v skladu z zahtevami iz Uredbe (ES) št. 834/2007 in Uredbe Komisije (ES) št. 889/2008 (2). V ta namen je pomemben dejavnik sledljivost vsakega proizvoda z ekološkim logotipom EU na vseh stopnjah pridelave, priprave in distribucije.
            
         
               (2)
            
            
               Da so potrošniki lahko obveščeni o izvajalcih in njihovih proizvodih, za katere velja sistem nadzora ekološke pridelave, morajo države članice na primeren način dati na voljo ustrezne informacije o izvajalcih, za katere velja tak sistem, pri čemer spoštujejo zahteve glede zaščite osebnih podatkov iz Direktive 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (3).
            
         
               (3)
            
            
               Uredbo (ES) št. 889/2008 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem regulativnega odbora za ekološko pridelavo –
            
         SPREJELA NASLEDNJO UREDBO:
   Člen 1
   V poglavje 8 naslova IV Uredbe (ES) št. 889/2008 se doda naslednji člen 92a:
   
      „Člen 92a
      Objava informacij
      Države članice dajo javnosti na primeren način, tudi prek objave na svetovnem spletu, na voljo posodobljene sezname iz člena 28(5) Uredbe (ES) št. 834/2007, ki vsebujejo posodobljena dokazila o posameznih izvajalcih, kot določa člen 29(1) navedene uredbe, z uporabo vzorca iz Priloge XII k tej uredbi. Države članice ustrezno upoštevajo zahteve o varstvu osebnih podatkov iz Direktive 95/46/ES Evropskega parlamenta in Sveta (4).
   
   Člen 2
   Ta uredba začne veljati dan po objavi v Uradnem listu Evropske unije.
   Vendar pa se člen 1 uporablja od 1. januarja 2013 dalje.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 189, 20.7.2007, str. 1.
   
      (2)  UL L 250, 18.9.2008, str. 1.
   
      (3)  UL L 281, 23.11.1995, str. 31.
   
      (4)  UL L 281, 23.11.1995, str. 31.“